Die waarheid oor Lasarus en die ryk man (Deel 5) | "Is en Wat Was en Wat Kom" – die onbekende karakter van Jesus Christus en Sy Woord
← Die waarheid oor Lasarus en die ryk man (Deel 4)
Die waarheid oor Lasarus en die ryk man (Deel 6) →
Die gelykenis van Lasarus en die ryk man is een van ‘n reeks van vyf gelykenisse in Lukas 15 en 16 wat Jesus aan die Fariseers en ander vertel het omdat mense, en veral die Fariseers, baie hoog van hulself gedink het en nie omgegee het vir die “verlorenes” en “vervloektes” – die uitgeworpenes soos die sondaars en tollenaars:
Die tema in hierdie vyf gelykenisse hanteer ook die ongoddelike liefde vir aardse dinge soos die opbou van rykdom, die soeke na menslike aansien en die welluste van die vlees. Maar elke sonde in ons sal geoordeel word op die bestemde tyd sodat ons die geregtigheid van God kan leer ken:
Die nodige en belangrike oordeel van God kom nadat ons gesterf het:
Die gelykenis van Lasarus en die ryk man bevestig hierdie waarheid en sê dat die ryk man wel gesterf het en toe daarna geoordeel is om die geregtigheid van God te leer. Hier is die gelykenis volledig:
In dele 1 tot 4 tot dusver het ons die volgende vasgestel:
Abraham homself het volgens die Skrifte self nog nie enige van God se geestelike beloftes ontvang nie en die naam Abraham in die verhaal is dus ‘n simboliese verwysing na hulle wat slegs deur geloof geregverdig word en nie deur eie werke nie.
Ons weet ook dat die Skrifte nie mekaar weerspreek nie. Die Woord van God verklaar dat mense wat dood is regtig in die doderyk is en slaap en dus geen kennis het van enigiets op aarde nie:
Joh 11:11 Dit het Hy gespreek; en daarna sê Hy vir hulle: Lasarus, ons vriend, slaap; maar Ek gaan om hom wakker te maak.
Wat is die ‘doderyk’ wat hier in Lukas 16:23 genoem word. Dit is nie die “hel” soos die afvalliges dit wil hê nie, maar wel die doderyk soos die Afrikaanse vertalers die 100% korrek vertaal het uit die oorspronklike Grieks. Ons weet ook uit die Woord van God dat die geestelike betekenis van die konsep “dood” veral betrekking het op die aardse of natuurlike denke is:
Omdat geen persoon in die doderyk iets weet, nog minder iets kan sien of kan praat nie, is dit duidelik dat hierdie gedeelte verwys na die tyd wanneer hulle wie in die doderyk is, geoordeel sal word. Alle dooies se “oë” gaan weer oopgemaak word. Die enigste plek in die Skrifte waar hulle wie in die doderyk is weer hul oë gaan oopmaak terwyl hulle IN die doderyk is, word gevind tydens die ‘groot wit troon’-oordeel. Dit is die plek waar die ryk man in die gelykenis sy oë gaan oopmaak:
Almal in die “tweede dood” is nog steeds in die “dood en doderyk” en word in die poel van vuur gewerp. Hulle is dus nog almal geestelik dood op hierdie stadium. Hier word hul boeke (en hul oë) geopen. Die ryk man is dus in die tweede opstanding waar almal in geestelike liggame is en hul oordeel ontvang oor al die vleeslikheid in hul denke:
Net soos die ryk man hiervan getuig, is die oordeel van God ‘n geweldige pynigingsproses vir ons vleeslike denke, maar dit is al manier waarop ons kan leer van God se geregtigheid:
Job 36:8-10 Maar as hulle in kettings geklink is, gevang word in bande van ellende, dan gee Hy aan hulle hul dade te kenne en hul oortredinge, dat hul gedrag hoogmoedig was; dan open Hy hulle oor vir die tugtiging en sê dat hulle moet terugkeer van ongeregtigheid.
God se oordeel het dus ‘n doel – God doen niks doelloos nie!
This entry was posted in Lees eers hier and tagged Afrikaans, bybel, geglo, groot kloof, Honde, jesus christus, vader abraham, woord van god. Bookmark the permalink.